Usmernenie č.:		6/2005/NF

Vecné zameranie:	Usmernenie k postupu účtovania štrukturálnych fondov na úrovni platobnej jednotky v ISUF 

Vydáva:		                odbor Národného fondu
sekcia európskych záležitostí
Ministerstvo financií SR 

Určené pre:		platobné jednotky

Počet príloh:		1

Dátum vydania:		15.04.2005

Dátum platnosti:		15.04.2005

Schválila: 			..................................................................
Ing. Mária Kompišová 
generálna riaditeľka sekcie európskych záležitostí MF SR

Usmernenie k postupu účtovania štrukturálnych fondov na úrovni platobnej jednotky v ISUF

Platobná jednotka vystupuje z hľadiska účtovníctva ako vnútorná organizačná zložka bez právnej subjektivity a súčasť právnickej osoby - účtovnej jednotky podľa zákona č. 431/2002 Z.z. o účtovníctve v znení neskorších predpisov, ktorá je  ministerstvom alebo inou právnickou osobou a plní funkcie platobnej jednotky.
Platobná jednotka (ďalej len PJ) vystupuje zároveň ako organizačná zložka informačného systému účtovania fondov EÚ (ďalej len ISUF). 

Účtovné prípady, ktoré vznikajú na úrovni platobnej jednotky sa účtujú v rámci samostatného účtovného okruhu ISUF priradeného ku konkrétnej  platobnej jednotke.

V rámci ISUF sa vedie účtovníctvo spôsobom, ktorý zabezpečuje:
- jednotný spôsob sledovania a účtovania  štrukturálnych fondov  na úrovni všetkých platobných jednotiek  prostredníctvom jednotnej konfigurácie systému, vrátane centrálnej tvorby účtového rozvrhu,

- oddelené účtovanie účtovných prípadov vznikajúcich na úrovni platobnej jednotky  od ostatných účtovných prípadov vznikajúcich v rámci účtovnej jednotky - právnickej osoby, ktorá  plní funkcie platobnej jednotky a ktorej je platobná jednotka súčasťou, účtovaním účtovných prípadov vznikajúcich na úrovni platobnej jednotky v samostatnom účtovnom okruhu ISUF,

- začlenenie účtovníctva vedeného na úrovni platobnej jednotky do účtovníctva účtovnej jednotky - právnickej osoby ktorej je súčasťou  a to dodržiavaním rámcovej účtovej osnovy a postupov účtovania prislúchajúcich  danej právnickej osobe a zostavovaním a poskytovaním údajov  v štruktúre účtovnej závierky z ISUF za samostatný účtovný okruh priradený platobnej jednotke na účely zostavenia účtovnej závierky   za právnickú osobu - účtovnú jednotku podľa zákona č. 431/2002 Z.z. o účtovníctve v znení neskorších predpisov.

 Účtovníctvo na úrovni PJ sa vedie v súlade s opatrením MF SR č. 24 501/2003-92 z 11.12.2003, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, štátne fondy, príspevkové organizácie, obce a vyššie územné celky v znení opatrenia MF SR č. 10717/2004-74 z 24.11.2004  a v súlade s opatrením MF SR č. 1407/2003-93 zo dňa 25. 2. 2003, ktorým sa ustanovujú podrobnosti o usporiadaní, označovaní a obsahovom vymedzení položiek účtovnej závierky, termíny a miesto predkladania účtovnej závierky pre rozpočtové organizácie, štátne fondy, obce a vyššie územné celky, príspevkové organizácie a niektoré iné právnické osoby, ktorých hlavnou činnosťou nie je podnikanie v znení neskorších predpisov.

A Účtový rozvrh a analytická evidencia

Účtový rozvrh v ISUF je tvorený centrálne prostredníctvom  odboru Národného fondu.

Účtový rozvrh v ISUF predstavuje zoznam všetkých kmeňových záznamov účtov hlavnej knihy. 
Kmeňový záznam obsahuje informácie, ktoré riadia zadávanie účtovných prípadov na účet a následné spracovanie dát, napr. číslo účtu hlavnej knihy, názov účtu.
Kmeňové záznamy obsahujú údaje špecifické, napr.:
-	menu účtu,
-	zobrazovanie položiek vedených na danom účte,
-	riadenie obrazoviek pri zadávaní dokladu do systému ,
-	typ kontrolného účtu (odberatelia, dodávatelia) a  účty hlavnej knihy
Na kontrolných účtoch v ISUF sa nemôže účtovať priamo, len pomocou nadefinovaných kmeňových záznamov .

Účtový rozvrh  podľa § 13 zákona č. 431/2002 Z .z. o účtovníctve v znení  neskorších predpisov je tvorený v súlade s ustanovenou rámcovou účtovou osnovou a postupmi účtovania.

1. Syntetické účty použité pre účtovanie štrukturálnych fondov:

213-Transfery
Na tomto účte sa účtujú bežné alebo kapitálové transfery poskytované konečným prijímateľom/príjemcom pomoci prostredníctvom výdavkov  platobnej jednotky . 

215- Zúčtovanie nedaňových príjmov,
V prospech tohto účtu sa účtujú sumy nedaňových príjmov  platobnej jednotky v momente vzniku nároku na ich zaplatenie  so súvzťažným zápisom na ťarchu príslušného účtu v účtovej triede 3 – Zúčtovacie vzťahy.					,

234-Výdavkový rozpočtový účet
Na tomto účte sa účtuje realizácia všetkých  rozpočtových výdavkov uskutočnených z rozpočtového výdavkového účtu platobnej jednotky.

235- Príjmový rozpočtový účet
Na tomto účte sa účtujú rozpočtové príjmy prijaté na rozpočtové príjmové účty platobnej jednotky .

262- Peniaze na ceste
Na tomto účte sa účtujú prevody medzi účtami účtovnej jednotky.

245- Ostatné bežné účty
Na tomto účte sa účtuje stav a pohyb peňažných prostriedkov na osobitnom bežnom účte dofinancovania programov.

314-Poskytnuté prevádzkové preddavky
Na tomto účte sa  účtujú prostriedky poskytnuté konečnému prijímateľovi /príjemcovi pomoci na základe žiadosti o zálohovú platbu do predloženia dokumentácie preukazujúcej uskutočnenie výdavku KP/PP.    
											     
378-Iné pohľadávky
Na tomto účte sa účtujú najmä pohľadávky platobnej jednotky  voči platobnému orgánu,  pohľadávky voči konečnému prijímateľovi z titulu nezrovnalostí.

379-Iné záväzky
Na tomto účte sa účtujú  najmä záväzky voči konečnému prijímateľovi/príjemcovi pomoci. 

430- Finančné náklady
Na tomto účte sa účtujú najmä náklady peňažného styku.

98x-99x- Podsúvahové účty
V rámci týchto účtových skupín sú vytvorené technické účty a účet na ktorom sa zaznamenávajú žiadosti o zálohovú platbu  KP/PP.

Uzávierkové účty:
961-Začiatočný účet súvahový
962-Konečný účet súvahový
964-Saldo výdavkov a nákladov rozpočtového hospodárenia
965- Saldo príjmov a výnosov rozpočtového hospodárenia

2. Analytická evidencia

2.1 Kritériá analytickej evidencie
Analytická evidencia a analytické účty k syntetickým účtom sú vytvárané tak, aby boli zabezpečené požiadavky na zostavenie účtovnej závierky a predkladanie údajov  podľa pokynu MF SR, ktorým sa ustanovuje rozsah, spôsob a termíny predkladania údajov na hodnotenie plnenia verejného rozpočtu a zabezpečené  sledovanie priebehu financovania projektov, s nimi súvisiacich pohľadávok a záväzkov podľa kritérií, ktoré vyplývajú z pravidiel financovania projektov

V rámci analytickej evidencie sa uplatňujú:
-	číselné kódy rozpočtovej klasifikácie, ktorá zahŕňa druhovú, funkčnú a ekonomickú klasifikáciu,
-	číselné kódy zdrojov financovania  (príručka na zostavenie návrhu rozpočtu verejnej správy na roky 2005 až 2008),
-	číselné kódy rozpočtového programu (§ 6 ods. 5 písm. b zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov),
-	číselné kódy programov, priorít, opatrení a podopatrení.

2.2 Analytické účty v ISUF

Analytické účty účtového rozvrhu sú tvorené na  3 pozície . Každý účtovný okruh v ISUF má vlastný účtový rozvrh.  Účtový rozvrh možno dopĺňať na základe písomnej požiadavky platobnej jednotky.
Analytické účty účtového rozvrhu platobných jednotiek sú uvedené v prílohe.

B Popis účtovných prípadov vznikajúcich na platobnej jednotke a ich účtovanie

Účtovné prípady sú uvedené v nadväznosti na Koncepciou systému finančného riadenia štrukturálnych fondov 

Kód transakcie umožňuje automatické nastavenie do procesu v ISUF, kde sa má vykonať daný úkon.
Deň uskutočnenia účtovného prípadu sa v ISUF zadáva ako deň účtovania.

1.  Účtovné prípady na PJ súvisiace so schvaľovaním žiadostí konečných prijímateľov/príjemcov pomoci

 Po schválení žiadostí KP/PP v ITMS sa spracovávajú žiadosti KP/PP v ISUF v závislosti od druhu žiadosti a typu konečného prijímateľa/príjemcu pomoci.

Výsledkom spracovania žiadosti KP/PP o platbu v ISUF je povinnosť PJ
- uskutočniť výdavok
alebo
- uskutočniť rozpočtové opatrenie

Na úrovni PJ  sa účtujú na súvahových účtoch alebo zaznamenávajú na podsúvahových účtoch schválené žiadosti  KP/PP doložené príslušnou dokumentáciou,  na základe ktorých vzniká povinnosť uskutočniť výdavok z prostriedkov a účtov platobnej jednotky alebo sa zúčtováva výdavok platobnej jednotky nasledovne :
a)	ako záväzok na účte 379, ak  KP/PP žiada o preplatenie ním uskutočnených a doložených  výdavkov formou žiadosti o priebežnú platbu alebo záverečnú platbu alebo žiada o zúčtovanie  zálohovej platby, čo dokladá dokumentáciou, ktorou preukazuje ním uskutočnené výdavky alebo žiada o poskytnutie prostriedkov formou žiadosti o predfinancovanie, ktorú dokladá stanovenou dokumentáciou,

b)	ako záznam na  podsúvahovom účte 980, ak KP/PP žiada o poskytnutie prostriedkov na  uskutočnenie výdavkov  formou žiadosti o zálohovú platbu . 

Schválené žiadosti KP/PP doložené príslušnou dokumentáciou na základe ktorých sa vykonáva rozpočtové opatrenie sa na úrovni PJ neúčtujú. 

1.1	Účtovné prípady účtované ako záväzky PJ na súvahovom účte 379

Záväzky na účte 379 sa účtujú podľa typu KP/PP nasledovne:
379 100 záväzky KP/PP ktorými sú  subjekty zo súkromného sektora
       200 záväzky KP/PP ktorými  sú VÚC, obce, príspevkové organizácie
       300 záväzky KP/PP ktorými sú neziskové organizácie
       900 záväzky KP/PP ktorými sú štátne rozpočtové organizácie

1.1.1	Účtovanie záväzku  voči KP/PP na základe žiadosti o priebežnú alebo záverečnú platbu

Deň uskutočnenia 
účtovného prípadu	Kód  
transakcie
v ISUF	Popis účtovného prípadu	Účtovný zápis
	
			MD	D	
Deň schválenia žiadosti na  PJ	ZMIRO	Zaúčtovanie záväzku 	213 100	379*	
	Doklady	Príslušná žiadosť, prehlásenie o overení a dokumentácia preukazujúca výdavky KP/PP	

Znak * vyjadruje použitú analytickú evidenciu podľa typu KP/PP 
.

1.1.2	Účtovanie záväzku  voči KP/PP na základe žiadosti o zúčtovanie zálohovej platby 

Deň uskutočnenia 
účtovného prípadu	Kód  
transakcie
v ISUF	Popis účtovného prípadu	Účtovný zápis
	
			MD	D	
Deň schválenia žiadosti na PJ	ZMIRO

F- 44 alebo 
F- 51	Zaúčtovanie záväzku 

Zúčtovanie zálohovej platby	213 100

379*	379*

314 100	
	Doklady	Príslušná žiadosť, prehlásenie o overení a dokumentácia preukazujúca výdavky KP/PP	
Znak * vyjadruje použitú analytickú evidenciu podľa typu KP/PP 

1.1.3 Účtovanie záväzku  voči KP/PP na základe žiadosti o predfinancovanie

Deň uskutočnenia 
účtovného prípadu	Kód  
transakcie
v ISUF	Popis účtovného prípadu	Účtovný zápis
	
			MD	D	
Deň schválenia žiadosti  na PJ	ZMIRO	Zaúčtovanie záväzku 	213 100	379*	
	Doklady	Príslušná žiadosť, prehlásenie o overení a dokumentácia tvoriaca súčasť žiadosti o predfinancovanie	

Znak * vyjadruje použitú analytickú evidenciu podľa typu KP/PP 

1.2	Zaznamenanie schválenej žiadosti o zálohovú platbu na podsúvahovom účte

Transakciou F- 47 sa zaznamená žiadosť o zálohovú platbu na podsúvahovom  účte 980314 s použitím znaku OHK - Z

2. Účtovné prípady na PJ súvisiace so spracovaním platieb

2.1. Platba konečnému prijímateľovi / príjemcovi pomoci, voči ktorému bol účtovaný záväzok na účte 379

Uskutočnená platba konečnému prijímateľovi/príjemcovi pomoci sa zaúčtuje ako výdavok z príslušného účtu PJ a zníženie záväzku voči KP/PP. 

Deň uskutočnenia účtovného prípadu	Kód  
Transakcie
V ISUF	Popis účtovného prípadu	Účtovný zápis
	
			MD	D	
Deň uskutočnenia výdavku z účtu
	F-53	Zaúčtovanie zrealizovanej platby	379 *
	234 0x0
alebo 2450x0	
	Doklady	Výpis zo štátnej pokladnice 	
Znak * vyjadruje použitú analytickú evidenciu podľa typu KP/PP

2.2 Poskytnutie zálohovej platby  KP/PP
Poskytnutie zálohovej platby  sa účtuje ako poskytnutie preddavku.
Transakciou F-48 sa zaúčtujú platby k žiadosti o zálohovú platbu . Pri účtovaní platby sa zruší záznam na účte 980314.

Deň uskutočnenia účtovného prípadu	Kód  
Transakcie
v ISUF	Popis účtovného prípadu	Účtovací predpis
	
			MD	D	

Deň uskutočnenia výdavku z účtu	F-48	Poskytnutie zálohovej platby	314 100	234 0x0
alebo 2450x0	
	Doklady	Výpis zo štátnej pokladnice	

3.  Účtovné prípady na PJ súvisiace s predkladaním súhrnných žiadostí z PJ na PO a prevodom peňažných prostriedkov EÚ z osobitného účtu PO na príjmové rozpočtové účty PJ

3.1 Účtovanie pohľadávky voči PO na základe súhrnnej žiadosti o platbu
Na základe súhrnnej  žiadosti o platbu sa zaúčtuje pohľadávka PJ voči PO za uskutočnené oprávnené výdavky  v sume zodpovedajúcej podielu EÚ. 

Deň uskutočnenia účtovného prípadu	Kód  
transakcie
v ISUF	Popis účtovného prípadu	Účtovací predpis
	
			MD	D	

Deň schválenia žiadosti na PO	
ZSUMPLATB1
	Zaúčtovanie  súhrnnej žiadosti o preplatenie oprávnených výdavkov z prostriedkov EÚ	
378 100
	
215 100
	
	Doklady	Súhrnná žiadosť o platbu a čiastkový výkaz výdavkov	

3.2 Prevod peňažných prostriedkov  z osobitného účtu PO pre prostriedky EÚ na príjmový rozpočtový účet PJ 

Deň uskutočnenia účtovného prípadu	Kód  
transakcie
v ISUF	Popis účtovného prípadu	Účtovací predpis
	
			MD	D	
Deň kedy boli prostriedky pripísané na rozpočtový príjmový účet PJ
	F – 28
alebo
F-51
	Pripísanie peňažných prostriedkov na rozpočtový príjmový účet PJ  prevedených na základe súhrnnej žiadosti o platbu 	2350xx *	378 100	
	Doklady	Výpis zo štátnej pokladnice	

*Znak x znamená použitie analytického účtu pre príjmový účet  PJ príslušného programového dokumentu. 

4. Účtovanie prevodu nevyčerpaných prostriedkov ŠR na osobitný bežný účet dofinancovania programov koncom roka 2004  podľa osobitného predpisu §10 ods. 10 zákona č. 303/1995 Z.z. o rozpočtových pravidlách v znení neskorších predpisov.

4.1 Účtovanie výdavku z rozpočtového výdavkového účtu 

Deň uskutočnenia 
účtovného prípadu	Kód  
transakcie
v ISUF	Popis účtovného prípadu	Účtovný zápis
	
			MD	D	
Deň uskutočnenia výdavku z rozpočtového výdavkového účtu	FB 50	Zaúčtovanie výdavku z rozpočtového výdavkového účtu 

	2620x0
	2340x0

	Doklady	Výpis zo štátnej pokladnice a interný doklad	

4.2	Účtovanie pripísania peňažných prostriedkov na bežný účet dofinancovania programov 

Deň uskutočnenia 
účtovného prípadu	Kód  
transakcie
v ISUF	Popis účtovného prípadu	Účtovný zápis
	
			MD	D	
Deň pripísania prostriedkov na osobitný bežný účet dofinancovania programov	FB 50	Pripísanie peňažných prostriedkov na bežný účet dofinancovania programov	
2450x0	
2620x0	
	Doklady	Výpis zo štátnej pokladnice a interný doklad	

Príloha k usmerneniu 6/2005/NF

Účtový rozvrh platobných jednotiek

213100	Transfery 			
215100	Zúčtovanie nedaňových príjmov	             		
2340x0	Výdavkový účet	
2350xx	Príjmový účet 	
2620x0    Peniaze na ceste		
314100	Poskytnuté zálohy
346000    Dotácie a ostatné zúčtovanie so štátnym rozpočtom ( MDPT SR)
378000    Iné pohľadávky				
378100	Pohľadávky voči PO			
378111	Pohľadávky z nezrovnalostí  			
379100	Záväzky KP/PP- súkr.sektor			
379200	Záväzky KP/PP -VÚC, obce. PO			
379300	Záväzky KP/PP - neziskové organizácie		
379900	Záväzky - KP -rozp. organizácie
430110    Náklady peňažného styku poplatky
430120    Náklady peňažného styku-CPS  
430200    Kurzové straty 
430300    Kurzové zisky 
961000    Začiatočný účet súvahový
962000    Konečný účet súvahový
964000	Saldo výdavkov a nákladov			
965000   Saldo príjmov a výnosov
980314   Žiadosti o zálohy 
988888   Technický účet k podsúvahovým techn. účtom
998100   SF-evidencia VZ			
999100   Podsúvahová evidencia-technický účet
999999   Finančný plán